разположено под двете полета с еднакви размери. Отношението между височината и дължината на маркировката е 1:2.
 Ако площта на външната предна или горна повърхност на опаковката, върху която се поставя маркировката, е по-малка от 65 cm2, минималният размер на маркировката трябва да е 1,4 cm на 2,8 cm (3,92 cm2). Във всички останали случаи маркировката трябва да покрива най-малко 6 % от повърхността, върху която се поставя. Максималният изискван размер на маркировката е 3 cm на 6 cm (18 cm2).
 в.
 Дизайн на маркировката
 Дизайнът на маркировката се възпроизвежда, без да се добавят каквито и да било ефекти, без да се адаптират цветовете и без да се ретушира или разширява фонът. Когато се отпечатва в действителен размер, маркировката се възпроизвежда с минимална разделителна способност 300 точки на инч. Маркировката е обрамчена с тънка бяла линия.
 Информационният текст „ПРОДУКТЪТ СЪДЪРЖА ПЛАСТМАСА“ трябва да е с главни букви, с шрифт Helvetica Bold. Минималният размер на шрифта е 5 pt, а максималният — 14 pt.
 Ако информационният текст е преведен на друг официален език или други официални езици на държавите членки, преведеният информационен текст се поставя или непосредствено под маркировката, или в правоъгълното черно поле под текста на първия език, като и в двата случая трябва да се вижда ясно. В изключителни случаи поради липса на достатъчно пространство върху външната предна или горна повърхност на опаковката, информационният текст, преведен на друг официален език или други официални езици на държавите членки, може да се постави на друго място върху опаковката така, че да е възможно най-близо до маркировката и да се вижда ясно. Преведеният информационен текст трябва да е с главни букви, с шрифт Helvetica Bold. Минималният размер на шрифта е 5 pt, а максималният — 14 pt. Когато информационният текст на допълнителни езици е поставен в правоъгълното черно поле, се допускат отклонения от максималния изискван размер на маркировката.
 Използват се цветове със следните кодове:
 —
 Бяло: C = 0/M = 0/Y = 0/K = 0
 —
 Черно: C = 0/M = 0/Y = 0/K = 100
 —
 Червено: C = 0/M = 90/Y = 60/K = 0
 —
 Синьо: C = 60/M = 0/Y = 0/K = 0
 ПРИЛОЖЕНИЕ II
 Хармонизирани спецификации относно маркировката на мокри кърпички
 1.
 Опаковката на мокри кърпички (т.е. предварително навлажнени кърпички за лична хигиена и битова употреба), която има площ 10 cm2 или по-голяма, трябва да носи следната печатна маркировка:
 Забележка
 :
 Черната линия, която обрамчва маркировката, не е част от нея. Тя служи само за да открои спрямо бялата страница тънката бяла линия, която обрамчва маркировката.
 Чрез дерогация от първото изречение от настоящата точка маркировката на опаковката на мокри кърпички, пуснати на пазара преди 4 юли 2022 г., може да се прикрепи със стикери.
 2.
 Маркировката трябва да отговаря на изискванията на настоящата точка.
 а.
 Разположение на маркировката
 Маркировката се поставя хоризонтално върху външната предна или горна повърхност на опаковката — в зависимост от това коя от тях се вижда по-ясно.
 Ако маркировката с минимален размер не може да се вмести изцяло върху външната предна или горна